
Republika  Hrvatska
Trgovački sud u Zadru
Dr. Franje Tuđmana 35
        23000 Zadar
					

R E P U B L I KA  H R V A T S K A 

R J E Š E N J E

Trgovački sud u Zadru, (OIB: 39670464653) po sucu tog suda Ardeni Bajlo, kao stečajnom sucu, postupajući po prijedlogu za otvaranje stečajnog postupka nad dužnikom PRIMOŠTEN d.d., Primošten, Raduča 11, OIB: 77587041388, koji je podnijela Financijska agencija, RC Zagreb, dana 14. prosinca 2017., 

r i j e š i o    j e

	 Odbacuje se prijedlog Financijske agencije, RC Split, za otvaranje stečajnog postupka nad dužnikom PRIMOŠTEN d.d., Primošten, Raduča 11, OIB: 77587041388, kao nedopušten. 

O b r a z l o ž e n j e

	Dana 18. listopada 2017. Financijska agencija, RC Split, Podružnica Šibenik, podnijela je prijedlog za otvaranje stečajnog postupka nad dužnikom PRIMOŠTEN d.d., Primošten.
Zahtjev podnositelja je nedopušten.  
	Uvidom u predmet ovog suda br. 3 St-339/17 utvrđeno je da je rješenjem br. 3 St-339/17-6 od 1. rujna 2017. pokrenut prethodni postupak radi utvrđivanja uvjeta za otvaranje stečajnog postupka nad stečajnim dužnikom PRIMOŠTEN d.d., Primošten.
Odredbom čl. 10. Stečajnog zakona (Narodne novine broj 71/15 i 104/17, dalje: SZ) propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 333. st. 2. Zakona o parničnom postupku (Narodne novine broj: 25/13 i 89/14) propisano je da prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojem je pravomoćno odlučeno, da će odbaciti tužbu. 
Obzirom da je dakle po prijedlogu za otvaranje stečajnog postupka sud već odlučio, a protiv jednog dužnika može se voditi samo jedan stečajni postupak bez obzira da li je riječ o redovnom ili skraćenom stečajnom postupku budući je riječ o takozvanoj generalnoj ovrsi, to je prijedlog valjalo odbaciti kao nedopušten.
           Stoga je odlučeno kao u izreci. 

U Zadru, 14. prosinca 2017.   
          
Za točnost otpravka – ovlašteni službenik					Sutkinja      
Ante Rubelj									Ardena Bajlo, v.r.




Pouka o pravnom lijeku: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka. 


Dostaviti: 
1. podnositelju prijedloga – e-oglasna ploča
1. e-oglasna ploča
1. u spis.








